

**KATOLIČKA OSNOVNA ŠKOLA U VIROVITICI**

Trg Ljudevita Patačića 3

33 000 Virovitica

OIB: 47488390414

Tel.: 033/ 554-225 (ravnatelj), 554-145 (pedagog),

 554-223 (tajništvo),554-227 (računovodstvo)

E-mail: ured@os-katolicka-vt.skole.hr

[www.os-katolicka-vt.skole.hr](http://www.os-katolicka-vt.skole.hr)

Virovitica, 8. siječnja 2025. godine

**LITERARNI NATJEČAJ ZA UČENIKE OSNOVNIH I SREDNJIH ŠKOLA**

**„TRAGOVIMA VJERE“**

**Za najbolji literarni rad**

U povodu 10. obljetnice osnutka, Katolička osnovna škola u Virovitici organizira literarni natječaj namijenjen učenicima osnovnih i srednjih škola Republike Hrvatske. Naziv natječaja je „TRAGOVIMA VJERE“, a tema natječaja je dakle usmjerena na duhovno, vjersko nadahnuće odnosno na **vjeru** – vjeru koja stvara brojne ljepote (zajedništvo, prijateljstvo, ljubav…), utječe na čovjeka, njegovu kulturu, civilizaciju i njegov život u cjelini na ovome svijetu ostavljajući trag, ona pokreće, liječi i potiče na razmišljanje.

Ovaj natječaj podijeljen je u tri kategorije:

* 1. – 4. razred osnovne škole
* 5. – 8. razred osnovne škole
* srednja škola

 Radovi koji će se poslati u natječaj neka budu u obliku lirskog izričaja napisani kao pjesma ili tekst koji je bilo u obliku stiha ili proze.

Tekstovi moraju biti zapisani u Word ili Libre formatu, pisani fontom Times New Roman, 12, prored 1,5. Svaka pjesma mora imati naslov. Autori moraju paziti na poštivanje jezičnih pravila hrvatskoga jezika.

Ispod literarnog rada zapisuju se i sljedeći podatci: ime i prezime autora, školu i razred, ime mentora koji ga prijavljuje (telefon i e-adresu) i potpisana skenirana privola skrbnika/roditelja za sudjelovanje u natječaju.

Svaki učenik može sudjelovati samo jednim radom. Pjesme mogu biti pisane na narječju.

Najbolji radovi bit će pročitani i nagrađeni na svečanoj akademiji proslave škole u 16. svibnja 2025. u Virovitici, a svi radovi bit će otisnuti.

Natječaj traje od 8. siječnja do 31. ožujka 2025. godine. Zainteresirani za natječaj svoje radove šalju isključivo putem e-pošte na adresu knjiznicakosvirovitica@gmail.com.